text: Sampras no anirà a l'Open d'Austràlia
  La decisió del nord-americà sorprèn els seus companys
  Efe | 04 gener 1999
  La decisió del nord-americà Pete Sampras de no jugar en el pròxim Obert d'Austràlia que comença a Sydney el proper dia 18 per esgotament físic i psíquic ha sorprès un grapat de jugadors, malgrat que a algun dels seus rivals, com l'austalià Patrick Rafter, no li ve de nou.
  Rafter, que amb Àlex Corretja i Carles Moyà, aspira a desbancar Sampras del primer lloc, assenyalà que «és evident que Pete està esgotat perquè ha tingut un any molt dur i és un jugador a qui no agrada jugar massa partits». També digué que el sorprenia el fet que Sampras perdrà a Melbourne l'oportunitat d'igualar el rècord absolut de victòries en Grand Slam que aconseguí a la dècada dels seixanta l'australià Roy Emerson, amb dotze victòries.
  El seu compatriota, Mark Philippoussis, també es va mostrar sorprès i digué que malgrat la seva absència, no serà més fàcil guanyà a Melbourne.